

**Fremtidigt arbejde 2021 for leder- mellemledersektionen Socialpædagogerne Østjylland**

Fremtidigt arbejder bærer desværre præg af et vist genbrug fra fremtidigt arbejde i 2019. Generalforsamlingen i 2020 blev aflyst på grund af Covid-19, og rigtig mange gode initiativer er blevet enten udsat eller aflyst.

Bestyrelsen for leder- mellemledersektionen har følgende forslag til fremtidigt arbejde 2021:

**Ledere der blander sig – og fremtidens ledere**

I 2021 er følgende punkter prioriteret:

**Åbent bestyrelsesmøde efterår / vinter 2021**

Vi inviterer bredt ud i medlemskredsen for ledere og mellemledere. Formålet er at kvalificere ledere og mellemledere til at blande sig, både internt i organisationen og udadtil, og at kvalificere bestyrelsens og kredsens arbejde til gavn for vores arbejdsområde og for arbejdspladserne.

Det konkrete tema og form defineres af den nye bestyrelse.

**Fokus på forbundsprojekterne vedtaget på kongressen i 2020: Vi er Socialpædagogerne og Sammen former vi det gode arbejdsmiljø set i leder og mellemleder perspektiv.**

Bestyrelsen vil arbejde for, at vi får udbredt projekterne og får brugt de anbefalinger og resultater der kommer ud af det.

Herunder at vi aktivt går ind i formidling af, at vi afvikler triokonferencen den 15. november 2021.

**Organisering af ledere og mellemledere**

Vi arbejder videre med vores målsætning om, at Socialpædagogerne Østjylland er det naturlige og rigtige valg af faglig organisation for ledere og mellemledere på det socialpædagogiske område.